เพิ่มระบบภูมิคุ้มกันของร่างกาย หลีกเลี่ยงแบคทีเรีย ทำความเข้าใจในสเตรปโธรท
ร่างกายจำเป็นต้องพักผ่อนเพื่อต่อสู้กับการติดเชื้อ คนในครอบครัวที่ติดเชื้อจึงควรต้องพักผ่อนให้เพียงพอ แต่อย่าไปทำให้นอนไม่หลับเช่นกัน การได้นอนเต็มอิ่มในแต่ละคืนช่วยให้คุณแข็งแรงและมีสุขภาพดี การกินอาหารที่มีวิตามินกับสารอาหารสูงช่วยเพิ่มความแข็งแกร่งให้กับระบบภูมิคุ้มกันร่างกาย กินอาหารโดยเน้นที่ผักผลไม้ คาร์โบไฮเดรตเชิงซ้อน และโปรตีนไร้ไขมัน ถ้าไม่ได้รู้สึกไม่สบาย อาหารการกินแบบนี้ก็ยังมีประโยชน์ทำให้ยังคงไม่เจ็บไม่ป่วยอยู่ดี ถ้ารู้สึกไม่สบาย มันจะช่วยให้คุณฟื้นตัว คุณควรลองเพิ่มวิตามินซีและดีเข้าไปในอาหาร ถึงแม้จะไม่มีการวิจัยที่บ่งบอกว่าวิตามินเหล่านี้ช่วยป้องกันเชื้อสเตรปโธรทได้เป็นการเฉพาะ แต่วิตามินซีกับดีจะช่วยขยายการทำงานของภูมิต้านทาน ช่วยเพิ่มระบบภูมิคุ้มกันและช่วยต่อสู้กับเชื้อแบคทีเรียที่จู่โจมเข้าสู่ร่างกาย   ถ้าระบบภูมิคุ้มกันร่างกายของคุณแข็งแรง มีโอกาสที่เมื่อเจอกับเชื้อสเตรป คุณอาจสร้างกองทัพแอนตี้บอดี้ต่อต้านเชื้อสเตรปได้ผลจนคุณไม่ติดเชื้อแทนที่จะเกิดไม่สบายได้ ถึงจะมีภูมิต้านทานที่เพิ่มขึ้น คุณก็ยังไม่ควรเปิดโอกาสให้ตัวเองสัมผัสกับแบคทีเรียโดยไม่จำเป็น และควรปฏิบัติตามคำเตือนทุกประการ  แหล่งสำคัญของวิตามินซีได้แก่ ผลไม้ตระกูลส้ม พริกหยวก มะเขือเทศ และมันฝรั่ง แหล่งอื่นๆ ได้แก่ กีวี่ บร็อคโคลี สตรอเบอร์รี่ บรัสเซลสเปราท์ และแคนตาลูป เครื่องดื่มหลายยี่ห้อมีการเติมวิตามินซีเสริมเข้าไป  ปลาที่มีไขมันเช่น แซลมอน ทูน่า และแม็คเคอเรลเป็นแหล่งวิตามินดีสำคัญ นมและน้ำผลไม้เสริมวิตามินก็สามารถช่วยเพิ่มปริมาณบริโภคเข้าไปเช่นกัน คุณสามารถกระตุ้นร่างกายให้สังเคราะห์วิตามินดีได้โดยเดินออกไปอยู่กลางแดด (แต่สวมแว่นกันแดดด้วย) ซิงค์หรือสังกะสีเป็นธาตุสำคัญสำหรับเซลล์ในระบบภูมิคุ้มกันร่างกาย เพื่อจะเพิ่มภูมิต้านทาน คุณควรบริโภคซิงค์เพิ่มขึ้นทุกวัน มันจะช่วยให้เซลล์ในระบบภูมิคุ้มกันได้รับสารอาหารที่จำเป็นสำหรับการทำงานได้ กินอาหารที่อุดมด้วยซิงค์อย่างเช่น อาหารทะเล เนื้อแดงไร้มัน เนื้อสัตว์ปีก ถั่วเป็นเมล็ด และซีเรียลที่เติมสารอาหาร คุณยังสามารถกินมันในรูปแบบอาหารเสริมซิงค์ทุกวันได้ด้วย  ถึงแม้การได้รับซิงค์อย่างเพียงพอจะดีต่อคุณ ทว่าการรับซิงค์มากเกินไปสามารถไปขัดขวางระบบภูมิคุ้มกันได้ พยายามรับเพียง 15-25 มก. ต่อวัน ให้แน่ใจว่าคุณไม่กินอาหารเสริมซิงค์เพิ่มถ้าได้รับจากอาหารเพียงพอแล้ว วิตามินเอช่วยเพิ่มการผลิตเซลล์ในร่างกายที่ช่วยเพิ่มระบบภูมิคุ้มกัน วิตามินเอยังช่วยต่อต้านการติดเชื้อ หากคุณขาดวิตามินเอ ก็มีความเสี่ยงที่จะติดเชื้ออย่างสเตรปโธรทเพิ่มขึ้น กินอาหารที่อุดมด้วยวิตามินเอซึ่งได้แก่ มันหวาน ผักโขม แครอท ฟักทอง ตับวัว แคนตาลูป มะม่วง ถั่วตาดำ บร็อคโคลี และพริกหยวก คุณสามารถกินอาหารเสริมหรือวิตามินรวมที่มีวิตามินเออยู่ในนั้นด้วยได้เช่นกัน คุณควรได้รับมันวันละ 650 มก. ถ้าเป็นผู้ใหญ่เพศชาย และ 580 มก. ต่อวันถ้าเป็นเพศหญิง หนทางหลักในการป้องกันอาการเจ็บคอสเตรปโธรทคือหลีกเลี่ยงการสัมผัสกับคนที่คุณทราบว่าติดเชื้อสเตรปโธรท คุณควรหลีกเลี่ยงการติดต่อกับคนๆ นั้น ซึ่งหมายความว่าคุณไม่ควรแตะต้องตัวเขาหรืออยู่ใกล้ๆ กับเขา คุณยังควรหลีกเลี่ยงการสัมผัสกับวัตถุที่บุคคลนั้นอาจสัมผัส วัตถุชิ้นนั้นอาจมีแบคทีเรียอาศัยอยู่และคุณอาจรับเข้าไปในตัว  คุณควรรักษาระยะห่างในระหว่างที่บุคคลที่ติดเชื้อกำลังได้รับยาปฏิชีวนะในระยะ 48 ชั่วโมงแรก หลังจากได้เยียวยาไป 48 ชั่วโมงแล้ว คุณอาจกลับมาทำตัวเหมือนเดิมกับเขาคนนั้นได้เพราะเขาจะไม่แพร่เชื้อแล้ว สถาบันเวชปฏิบัติครอบครัวแห่งสหรัฐได้ทำการวิจัยพบว่าภายในบ้านที่มีผู้ติดเชื้ออยู่หนึ่งคนนั้น มีโอกาส 43% ที่สมาชิกคนที่สองของครอบครัวจะสัมผัสกับการติดเชื้อแบคทีเรีย จงเพิ่มความระมัดระวังถ้ามีคนในครอบครัวเป็นโรคเจ็บคอสเตรปโธรท และหลีกเลี่ยงการสัมผัสแตะต้องตัวเขาเท่าที่จะทำได้  ถ้าคุณทราบว่ามีใครเป็นโรคเจ็บคอสเตรปโธรท กำชับให้เขาอยู่แต่ในบ้าน โดยเฉพาะในช่วงสองสามวันแรกที่พวกเขากำลังแพร่เชื้อ หากบุตรหลานหรือคนในครอบครัวเป็นขึ้นมา คุณควรให้เขาอยู่แต่ในบ้านจนกว่าจะรู้ว่าไม่ไปแพร่เชื้อได้อีก (หายไข้และเขาได้รับยาปฏิชีวนะมาอย่างน้อย 24 ชั่วโมง คุณควรหลีกเลี่ยงการออกไปข้างนอกถ้าคุณเป็นเองด้วย คุณคงไม่อยากไปแพร่เชื้อให้คนอื่นในที่ทำงานหรือตามที่สาธารณะโดยไม่รู้ตัวหรอก ถ้าลูกหลานคุณต้องอยู่ในสถานรับเลี้ยงเด็กเล็ก ให้ลาหยุดสักสองสามวันถ้ามีเด็กในสถานรับเลี้ยงนั้นเป็นโรคเจ็บคอสเตรปโธรท เมื่อคุณรู้ว่าข้าวของชิ้นไหนถูกคนติดเชื้อสัมผัส ต้องแน่ใจว่าได้นำมันมาล้างทำความสะอาด เพราะธรรมชาติของแบคทีเรียชนิดนี้นั้นจะติดต่อกันได้รวดเร็วมาก ข้าวของทุกชิ้นที่ถูกสัมผัสมีความเสี่ยงที่จะแพร่เชื้อไปยังคนอื่นๆ เพื่อป้องกันไม่ให้เกิดขึ้นจึงควรล้างสิ่งของทุกอย่างที่คนติดเชื้อได้สัมผัส สิ่งของเหล่านี้ได้แก่ เสื้อผ้า เครื่องนอน ถ้วยชาม (โดยเฉพาะแก้ว) หลอดดูด เครื่องโต๊ะเงิน และอย่างอื่นๆ ที่อาจติดเชื้อผ่านทางการสัมผัส  ใช้น้ำต้มเดือดและน้ำยาฟอกขาวกับข้าวของเพื่อกำจัดแบคทีเรีย. หากคุณใช้วิธีการนี้ไม่ได้ ให้เปลี่ยนข้าวของเหล่านั้น ใช้น้ำยาฟอกที่ปลอดภัยต่อผ้าสีในข้าวของที่อาจเกิดเป็นริ้วด่างได้ถ้าใช้น้ำยาฟอกปกติ สำหรับสิ่งของที่ไม่สามารถเคลื่อนย้ายหรือซักได้ เช่นลูกบิดประตูและเคาน์เตอร์ คุณจะใช้ผ้าขี้ริ้วจุ่มน้ำยาฟอกขาวหรือใช้สเปรย์ฆ่าเชื้อโรคมากำจัดแบคทีเรียก็ได้ ควรทิ้งแปรงสีฟันหลังจากทานยาปฏิชีวนะมา 2 วัน อย่าอนุญาตให้คนอื่นได้ใช้แปรงร่วมกับคุณ การแบ่งปันใช้อะไรร่วมกันอาจถือเป็นการใส่ใจในกรณีส่วนใหญ่ แต่หากมีใครในครอบครัวเป็นโรคสเตรปโธรท อย่าให้เขาใช้ข้าวของร่วมกับคนอื่นๆ อย่าดื่มจากแก้วใบเดียวกันหรือทานอาหารจานเดียวกัน การใช้ของที่มีลักษณะนุ่ม เช่น ผ้าเช็ดปาก ผ้าเช็ดหน้า ผ้าเช็ดตัว ผ้าปูที่นอน หรือของเล่นนิ่มๆ ก็ควรจะหลีกเลี่ยง คุณสามารถป้องกันการติดเชื้อสเตรปโธรทได้โดยการล้างมือบ่อยๆ โดยเฉพาะในบริเวณที่มีคนติดเชื้อ ถ้าดูจากว่าคนเราสัมผัสใบหน้า จมูกกับปากบ่อยขนาดไหน ก็จะเห็นได้ง่ายๆ ว่าเชื้อมันจะติดต่อกันอย่างไร ล้างมือบ่อยๆ ด้วยน้ำอุ่นระดับที่ทนได้ประมาณ 15-30 วินาที ใช้สบู่ล้างให้ทั่วทั้งมือ รวมไปถึงร่องนิ้วกับรอบๆ ข้อมือ   การล้างมือนานเกินไปหรือล้างแบบรุนแรงเกินไปกลับจะทำให้มีโอกาสติดเชื้อเพิ่มขึ้น เพราะชั้นผิวที่คอบปกป้องบนมือจะเกิดความเสียหายในระดับมองด้วยตาเปล่าไม่เห็น ซึ่งทำให้เชื้อโรคเข้าสู่ระบบร่างกายคุณได้ ดังนั้นล้างมือสัก 15-30 วินาทีก็พอเพื่อจะได้ไม่ทำลายชั้นป้องกันผิวหนัง ถ้าคุณพบว่าตนเองได้สัมผัสกับบุคคลที่ติดเชื้อ จงหลีกเลี่ยงการสัมผัสจมูกหรือปากของตนเองและล้างมือในทันที หากทำเช่นนั้นไม่ได้ ใช้น้ำยาทำความสะอาดมือที่ทำจากแอลกอฮอล์ ศูนย์ควบคุมและป้องกันโรคแนะนำให้คุณใช้ทิชชู่ปิดปากและจมูกแทนการใช้มือ ถ้าคุณไม่มีทิชชู่อยู่ใกล้มือ ให้ไอหรือจามใส่ข้อศอกแทนที่จะใส่มือ นี่จะช่วยป้องกันคนที่ติดเชื้อสเตรปโธรทจากการแพร่เชื้อสู่ผู้อื่นผ่านการสัมผัสสิ่งของ การป้องกันเป็นสิ่งสำคัญสำหรับสเตรปเพราะมันติดต่อกันได้ง่ายมาก มันสามารถแพร่จากคนหนึ่งไปสู่อีกคนหนึ่งผ่านทางการสัมผัสกับสิ่งที่ร่างกายขับออกมาและติดเชื้อ เช่นจากการจับมือทักทายกับใครบางคนที่ไม่ได้ล้างมือไปจนถึงการจูบลูกน้อยของคุณ ปกติแล้วที่เกิดบ่อยก็คือผู้ที่ติดเชื้อเช็ดจมูกหรือปากที่ปนเปื้อนแบคทีเรียแล้วมาสัมผัสหรือแตะใครหรือสิ่งใดเข้า แบคทีเรียสามารถมีชีวิตรอดบนวัตถุได้หลายวัน มันอาจมีชีวิตรอดบนพื้นผิวที่แห้งได้นานถึง 6 เดือน จากการศึกษาพบว่าแบคทีเรียนั้นแข็งแรงใช่ย่อย ตัวอย่างเช่น มันเอาชีวิตรอดอยู่ในไอศกรีมได้นานถึง 18 วันและอยู่ในสลัดมะกะโรนีได้นานเป็นสัปดาห์ เนื่องจากแบคทีเรียทั้งแข็งแกร่งทั้งติดต่อได้ มันจึงยังสามารถแพร่กระจายแม้หลังได้รับการรักษา ช่วงระยะเพาะตัวหรือจำนวนเวลาที่แบคทีเรียใช้ก่อนจะแสดงอาการออกมานั้น อยู่ระหว่าง 1-3 วัน นั่นหมายความว่าคุณอาจจะยังไม่ทันรู้สึกตัวว่าไม่สบายหรือรู้ตัวว่าป่วย แต่คุณได้เผยแพร่เชื้อให้คนอื่นชนิดไม่ทันรู้เรื่อง  ถ้าหากปราศจากการรักษาด้วยยาปฏิชีวนะแล้ว คนเราจะติดเชื้อตามช่วงระยะเวลาของการมีอิทธิพลของเชื้อ นั่นก็คือ 7-10 วัน เช่นเดียวกับอีกหนึ่งสัปดาห์หลังจากนั้น  ถ้าได้รับยาปฏิชีวนะ อาการติดเชื้อจะปรากฏเพียงแค่ 24 ชั่วโมงหลังจากเริ่มกินยา อาการทั่วไปของสเตรปโธรทคือเจ็บคออย่างมาก กลืนอะไรลำบาก และมีไข้สูงเกิน 38 องศาเซลเซียส คุณยังอาจพบต่อมที่ลำคอบวมหรือปวดศีรษะด้วย ในเด็กเล็กอาจมีอาการปวดท้องและอาเจียนร่วมด้วย  ถ้าสังเกตดูลำคอใกล้ๆ คุณอาจเห็นทอนซิลบวมแดงอย่างชัดเจน โดยอาจจะมีตุ่มหนองสีขาวหรือมีหนองไหลออกมาตรงทอนซิล ในบางครั้ง สเตรปโธรทอาจก่อให้เกิดไข้อีดำอีแดง อันเป็นโรคที่เกิดจากการอักเสบที่มีอาการเหมือนกับสเตรปโธรทเว้นแต่ว่าจะมีผื่นหยาบคล้ายกระดาษทรายขึ้นได้ทุกบริเวณของร่างกาย ผื่นนี้ไม่คัน ก่อนจะเกิดผื่นนั้นอาจมีอาการปวดท้องหรืออาเจียนโดยเฉพาะในเด็ก  ในบางครั้ง ทอนซิลที่บวมโตและเจ็บมากนั้นอาจมีฝีก่อตัวขึ้นมาติดกับทอนซิลได้ ซึ่งต้องใช้การผ่าเอาออก และอาจต้องทำในคลินิกแพทย์ ถึงจะต้องใช้การผ่าตัดแต่หมออาจตัดสินใจรักษาด้วยการใช้ยาปฏิชีวนะขนานแรงก็ได้เหมือนกัน  คุณควรไปหาหมอถ้ามีตุ่มหนองสีขาวขึ้นที่ทอนซิลพร้อมกับมีไข้ มันสังเกตเห็นได้ง่ายแม้กระทั่งคนที่ไม่ได้เรียนมา ถ้าคุณมีไข้ที่ไม่หายไปภายใน 2-3 วันและรู้สึกเจ็บคอมาก ให้ไปหาหมอตรวจสเตรปโธรทดู การวินิจฉัยส่วนใหญ่ต้องให้หมอมายืนยัน แม้คุณสามารถเดาได้โดยดูจากลักษณะของตุ่มหนองบนทอนซิลก็ตาม ในช่วงไม่กี่ปีมานี้มีชุดตรวจสเตรปชนิดรวดเร็วที่ทำให้หมอวินิจฉัยสเตรปโธรทได้อย่างแน่นอนในคลินิก ถึงแม้ว่าการมีไข้ เป็นหนอง และเจ็บคออย่างมากเท่านี้ก็ระบุอาการได้แล้ว   การทดสอบอื่นก็มีให้เลือกแต่มักไม่จำเป็น  เด็กมักจะถูกตรวจโดยใช้ชุดตรวจแอนติเจนชนิดรวดเร็ว ซึ่งสามารถตรวจจับแอนติเจน (สารที่ผลิตภูมิต้านทานในร่างกาย) ในลำคอได้ภายในเวลาไม่กี่นาที เพราะเด็กจะเสี่ยงต่อการเกิดภาวะแทรกซ้อนจากสเตรปโธรท หมอจึงอาจใช้ชุดตรวจชนิดรวดเร็วมาตรวจดูอาการก่อน หากมันยังสรุปไม่ได้ หมอจึงจะสั่งให้ทำการเพาะเชื้อ ซึ่งจะกินเวลาสองสามวันจึงจะรู้ผล ในสหรัฐการรักษาสเตรปโธรทด้วยยาปฏิชีวนะนั้นเป็นเรื่องปกติ หมอจะเช็คหาสเตรปโธรทแล้วสั่งจ่ายยาปฏิชีวนะตระกูลเพนนิซิลลิน ซึ่งตัวที่แพร่หลายที่สุดก็คือ อะม็อกซิซิลลิน และอาจจ่ายยาปฏิชีวนะตัวอื่นหากคุณแพ้เพนนิซิลลินหรืออะม็อกซิซิลลิน ยาควรทานตามคำแนะนำของหมอ   โดยทั่วไป คุณจะรู้สึกดีขึ้นภายใน 48 ชั่วโมง ถ้ายังไม่ คุณควรมองหาการรักษาแบบอื่นจากหมอเพราะคุณอาจเจอการดื้อยาปฏิชีวนะของเชื้อสเตรปหรือเริ่มต้นคออักเสบ หรือคอเป็นหนอง  คุณควรกินยาปฏิชีวนะให้ครบขนานตามที่หมอได้จ่ายยามา แม้จะเริ่มรู้สึกดีขึ้นแล้วก็ตาม การไม่ทำเช่นนั้นจะทำให้แบคทีเรียที่ยังหลงเหลืออยู่ซึ่งแข็งแกร่งกว่าพวกที่โดนยาปฏิชีวนะฆ่าไปนั้นเกิดอาการดื้อยา ทำให้ยิ่งรักษาให้หายได้ยากขึ้น ถ้าเป็นสเตรปโธรทบ่อย หรือสเตรปโธรทที่เป็นนั้นรุนแรงหรือรักษายาก  ให้ลองคุยกับหมอดู เขาอาจแนะนำให้คุณไปพบผู้เชี่ยวชาญด้านหู-คอ-จมูก (ENT) เพื่อผ่าเอาทอนซิลออก ถึงมันจะไม่ได้ป้องกันการกลับมาเกิดสเตรปโธรทได้โดยสิ้นเชิง แต่ก็ช่วยได้เยอะ โดยเฉพาะกับเด็ก สัญญาณอาการสเตรปโธรทที่รุนแรงนั้นคือก็เช่น มีไข้สูงอย่างน้อย 38 องศาเซลเซียส (101ฟาเรนไฮต์) ต่อมน้ำเหลืองบวมหรือเจ็บตรงลำคอ และ/หรือมีตุ่มหนองสีขาวบนทอนซิล
พักผ่อน. กินอาหารให้สมดุล. บริโภควิตามินซีและดีเพิ่มขึ้น. รับซิงค์เพิ่มขึ้น. รับวิตามินเอเพิ่ม. หลีกเลี่ยงการสัมผัสตัว. ล้างข้าวของที่ติดเชื้อ. หลีกเลี่ยงการใช้ข้าวของร่วมกัน. ล้างมือ. ปิดปากกับจมูกเวลาไอหรือจาม. เรียนรู้ว่ามันแพร่กระจายได้อย่างไร. เรียนรู้ระยะเพาะตัว. รู้จักอาการ. วินิจฉัยโรค. รักษาสเตรปโธรท. ปรึกษาหมอถ้าคุณเป็นสเตรปโธรทบ่อยๆ.
https://www.wikihow.com/Prevent-Strep-Throat https://www.wikihow.com/Prevent-Strep-Throat https://www.wikihow.com/Prevent-Strep-Throat
Boosting Your Immune System Avoiding the Bacteria Understanding Strep Throat